En 1955, a traviés de Truman Capote, contactó con l'actriz britanica Constance Collier, de qui recibió clases de comedia, pero que morió o 21 de mayo de 1955. Marilyn demandó a la suya productora de treballar con Alfred Hitchcock, con qui heba treballato Collier, pero a Hitchcock no li cuacaban as actrices con un apariencia tan sexual como teneba Marilyn Monroe y preferiba treballar con actrices royas mas frías, como Grace Kelly u Tippi Hedren. Quan rodaba  There's No Business Like Show Business en 1954, Marilyn heba conoixito a Paula Strasberg y a la suya filla Susan Strasberg, y asinas lis demandó d'estudear en l'Actors Studio con Lee Strasberg, o marito de Paula y pai de Susan, que en yera uno d'os establidors. Quan conoixió a Lee Strasberg, iste l'acceptó como alumna.